als_Latn dik_Latn sag_Latn
Kosumi e quan Hero Pacollin
Bajram Kosumi nuk kurseu mbrëmë fjalët për ta lartësuar figurën e Behgjet Pacollit. Tha se Adem Jashari ishte Hero i Luftës, e Pacolli është Heroi i Paqes.
Politiko
E Enjte, 29 Maj 2014 | 07:34
0 Komente.
Behgjet Pacolli u ka dhënë mbrëmë një premtim bashkëvendasve të tij në Kamenicë.
Ai u premtoi se atyre se autostrada e re do të ndërtohet në drejtim të Kamenicës.
“Qytetarëve të Kamenicës, që deri tash janë lënë anash nga të tjerët, i garantojë se AKR do t’i kthej sytë nga ta dhe projekti i parë madhorë do të jetë ndërtimi i autostradës e cila lidh Kamenicën me autostradën e Kombit”.
“Me AKR’në Kamenica nuk do të jetë më ‘zorrë qorre’. E kjo autostrade do te krijoj realitet të ri në komunën tuaj që në të ardhmen do të jetë një ndër komunat më të zhvilluara në vend” .
Nënpresidentja e AKR’së, Mimoza Kusari Lila, ka lavdëruar punën e ministrave të kësaj partie.
“Shikoni ministritë e udhëhequr nga AKR’ja, nuk kanë asnjë skandal dhe nuk janë akuzuar asnjëherë për keqpërdorime”.
Ish kryeministri i Kosovës, Bajram Kosumi, tregoi arsyet pse ka vendosur t’i kthehet politikës që e kishte lënë për katër vjet.
Kosumi para bashkëvendsave të tij e krahasoi Pacollin me Adem Jasharin.
“Unë u largova nga politika. Më vonë ndjeva nevojën të bashkohem me vizionin e Behgjet Pacollit dhe të jap kontributin tim për zhvillimin ekonomik të vendit tonë”.
“Dhe dua të them se në kohë lufte ka qenë Adem Jashari heroi ynë, patriot i vërtet, tani shohim se në paqe, heroi i gjallë patrioti i vërtetë është Behgjet Pacolli, një vizionar dhe personi i duhur për ta drejtuar vendin drejt zhvillimit ekonomik”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn